Det er som udgangspunkt selvstændig virksomhed, når der et erhvervsmæssigt formål med en aktivitet. Hensigten skal altså være at tjene penge. Herudover skal der være personligt arbejde med aktiviteten. Det er som udgangspunkt SKAT’s definitioner, der er afgørende for, hvornår du er selvstændig. Du kan i nogen udstrækning selv vælge, hvordan en aktivitet skal betragtes. Det afgørende er oftest, hvordan du vælger at selvangive og dermed beskatte en aktivitet. Kontakt os endelig, hvis du er i tvivl på tlf. 70 13 13 12. Du betragtes som selvstændig, når du: Er beskæftiget for egen regning og risiko og med det formål at opnå et økonomisk udbytte Har et CVR- eller et SE-nummer, eller pligt til at have det (omsætning på 50.000 kr. eller mere) Får B-indkomst, der beskattes som selvstændig virksomhed er medarbejdende ægtefælle og modtager løn uden at have en lønaftale Får løn som A-indkomst fra en virksomhed, hvor du har afgørende indflydelse